CELEX: 62015TN0158
Language: hr
Date: 2015-04-01 00:00:00
Title: Predmet T-158/15: Tužba podnesena 1. travnja 2015. – Abertis Infraestructuras i Abertis Telecom Satélites protiv Komisije

1.6.2015   
            
            
               HR
            
            
               Službeni list Europske unije
            
            
               C 178/21
            
         Tužba podnesena 1. travnja 2015. – Abertis Infraestructuras i Abertis Telecom Satélites protiv Komisije
   (Predmet T-158/15)
   (2015/C 178/21)
   Jezik postupka: španjolski
   
      Stranke
   
   
      Tužitelji: Abertis Infraestructuras, SA (Barcelona, Španjolska) i Abertis Telecom Satélites, SA (Madrid, Španjolska) (zastupnici: J. Buendía Sierra, M. Maragall de Gispert, M. Santa María Fernández, J. Panero Rivas, odvjetnici, i A. Balcells Cartagena, odvjetnica)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               ocijeni dopuštenima i osnovanima razloge za poništenje istaknute u ovoj tužbi;
            
         
               —
            
            
               poništi članak 1. odluke u mjeri u kojoj je ocijenjeno da novo tumačenje članka 12. TRLIS-a (texto refundido de la Ley del Impuesto sobre Sociedades (pročišćeni tekst španjolskog Zakona o porezu na dobit)) od strane španjolske administracije treba smatrati državnom potporom nespojivom s unutarnjim tržištem;
            
         
               —
            
            
               poništi članak 4. stavak 1. odluke u mjeri u kojoj se od Kraljevine Španjolske traži da prestane s aktivnostima koje Komisija smatra sustavom državne potpore kako je opisan u članku 1.;
            
         
               —
            
            
               poništi članak 4. stavke 2., 3., 4. i 5. odluke u mjeri u kojoj se Kraljevini Španjolskoj nalaže povrat iznosa koje Komisija smatra državnom potporom;
            
         
               —
            
            
               podredno, ograniči doseg obveze povrata koja je člankom 4. stavkom 2. odluke nametnuta Kraljevini Španjolskoj prema istim uvjetima kao u prvoj i drugoj odluci te
            
         
               —
            
            
               naloži Komisiji snošenje troškova ovog postupka.
            
         
      Tužbeni razlozi i glavni argumenti
   
   Tužbeni razlozi i glavni argumenti slični su onima koji su izneseni u predmetima T-826/14, Španjolska/Komisija, i T-12/15, Banco de Santander i Santusa/Komisija.
   Tužitelji osobito smatraju da je počinjena pogreška koja se tiče prava kada je mjera pravno kvalificirana kao državna potpora, kod identifikacije korisnika mjere i kada je tumačenje administracije kategorizirano kao potpora različita od one koju je Komisija ocijenila u svojim odlukama; također ističu povredu načela zaštite legitimnih očekivanja, načela estoppel i načela pravne sigurnosti.